సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మెగాస్టార్ వర్కౌట్స్ మొదలెట్టేశాడు
సినిమా చేసి పదేళ్ళు అయినప్పటికీ 'ఖైదీ నెంబర్ 150' చిత్రంతో బంపర్ విక్టరీ కొట్టారు మెగాస్టార్ చిరంజీవి. అదే జోరు ఇప్పుడు కంటిన్యూ చేయనున్నారు
TNN | Updated:
Jan 23, 2017, 09:09PM IST
సినిమా చేసి పదేళ్ళు అయినప్పటికీ 'ఖైదీ నెంబర్ 150' చిత్రంతో బంపర్ విక్టరీ కొట్టారు మెగాస్టార్ చిరంజీవి. అదే జోరు ఇప్పుడు కంటిన్యూ చేయనున్నారు. ఈ ఏడాది రెండు సినిమాలు పట్టాలెక్కించాలని ప్లాన్ చేస్తున్నారు. ముందుగా రామ్ చరణ్ నిర్మాతగా సురేందర్ రెడ్డి దర్శకత్వంలో ఓ సినిమా చేయనున్నాడు. అలానే అల్లు అరవింద్ నిర్మాతగా మరో సినిమా చేయనున్నాడు. ఈ రెండు సినిమాల కోసం కొత్తగా కనిపించాలని చిరంజీవి ఇప్పటికే వర్కవుట్స్ మొదలు పెట్టేశారు.
150 సినిమా కోసం ఆయన పడ్డ కష్టం తెర మీద కనిపించింది. డాన్సుల్లో గ్రేస్ కూడా ఏ మాత్రం తగ్గలేదు. కానీ కొన్ని చోట్ల బొద్దుగా కనిపించారు. తన తదుపరి సినిమాలో మాత్రం అలా అనిపించకుండా ఉండానికి మరింత బరువు తగ్గాలని నిర్ణయించుకున్నారట. స్లిమ్ కావాలని ప్రత్యేకంగా ఓ ట్రైనర్&zwnj;ను నియమించుకొని డైట్ పాటిస్తున్నారట.
ఈ వయసులో బరువు తగ్గాలనే ఆలోచన రావడం, దాన్ని వెంటనే అమలు చేయడం చిరంజీవికే చెల్లింది. ఇక ఆయన మొదలు పెట్టారంటే ఖచ్చితంగా తన ఫిజిక్&zwnj;ను మార్చుకోవడం ఖాయం. ఇక అభిమానులు కూడా చిరుని కొత్త లుక్&zwnj;లో చూడడానికి రెడీ అయిపోవచ్చు. మార్చిలో సురేందర్ రెడ్డితో చిరు సెట్స్ పైకి వెళ్ళే అవకాశం ఉంది.